CELEX: 62014CN0187
Language: lt
Date: 2014-04-16 00:00:00
Title: Byla C-187/14: 2014 m. balandžio 16 d. Østre Landsret (Danija) pateiktas prašymas priimti prejudicinį sprendimą byloje Skatteministeriet/DSV Road A/S

30.6.2014   
            
            
               LT
            
            
               Europos Sąjungos oficialusis leidinys
            
            
               C 202/12
            
         2014 m. balandžio 16 d.Østre Landsret (Danija) pateiktas prašymas priimti prejudicinį sprendimą byloje Skatteministeriet/DSV Road A/S
   
   (Byla C-187/14)
   2014/C 202/13
   Proceso kalba: danų
   
      Prašymą priimti prejudicinį sprendimą pateikęs teismas
   
   
      Østre Landsret
   
   
      Šalys pagrindinėje byloje
   
   
      Ieškovė: Skatteministeriet
   
   
      Atsakovė: DSV Road A/S
   
   
      Prejudiciniai klausimai
   
   
               1.
            
            
               Ar Muitinės kodekso (1) 203 straipsnio 1 dalis turi būti aiškinama taip, kad paėmimas iš muitinės priežiūros yra atliktas esant tokiai situacijai, kokia nagrinėjama pagrindinėje byloje, darant prielaidą, kad a) kiekvienas iš dviejų atitinkamai 2007 m. ir 2008 m. atliktų gabenimų tranzitu buvo susijęs su tomis pačiomis prekėmis arba b) negalima pagrįsti dokumentais, kad tai buvo tos pačios prekės?
            
         
               2.
            
            
               Ar Muitinės kodekso (2) 204 straipsnis turi būti aiškinamas taip, kad skola muitinei atsiranda esant tokiai situacijai, kokia nagrinėjama pagrindinėje byloje, darant prielaidą, kad a) kiekvienas iš dviejų atitinkamai 2007 m. ir 2008 m. atliktų gabenimų tranzitu buvo susijęs su tomis pačiomis prekėmis arba b) negalima pagrįsti dokumentais, kad tai buvo tos pačios prekės?
            
         
               3.
            
            
               Ar įgyvendinimo nuostatų (3) 859 straipsnis turi būti aiškinamas taip, kad pagrindinės bylos aplinkybėmis yra pareigų pažeidimas, kuris neturi didelės įtakos tinkamam muitinės procedūros taikymui, darant prielaidą, kad a) kiekvienas iš dviejų atitinkamai 2007 m. ir 2008 m. atliktų gabenimų tranzitu buvo susijęs su tomis pačiomis prekėmis arba b) negalima pagrįsti dokumentais, kad tai buvo tos pačios prekės?
            
         
               4.
            
            
               Ar pirmoji valstybė narė, į kurią buvo importuotos prekės, gali atsisakyti valstybės narės nustatytam apmokestinamajam asmeniui atskaityti importo PVM pagal PVM direktyvos (4) 168 straipsnio e punktą, kai importo PVM apmokestinamas nagrinėjamų prekių vežėjas, kuris nėra prekių importuotojas ir savininkas, bet tik pervežė ir buvo atsakingas už krovinio išsiuntimą iš muitinės kaip dalį jo vykdomos krovinių ekspedijavimo veiklos, kuri yra apmokestinama PVM?
            
         
      (1)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992, p. 1; Specialusis leidimas lietuvių k., 2 sk., 4 t., p. 307).
   
      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992, p. 1; Specialusis leidimas lietuvių k., 2 sk., 4 t., p. 307).
   
      (3)  1993 m. liepos 2 d. Komisijos reglamentas (EB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993, p. 1; 2004 m. specialusis leidimas lietuvių k., 2 sk., 6 t., p. 3).
   
      (4)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006, p. 1).